CELEX: 62011CN0107
Language: et
Date: 2011-03-03 00:00:00
Title: Kohtuasi C-107/11: Eelotsusetaotlus, mille on esitanud Consiglio di Giustizia Amministrativa per la Regione siciliana (Itaalia) 3. märtsil 2011 — Ministero dell’Interno, Questura di Caltanissetta versus Massimiliano Rizzo

7.5.2011   
            
            
               ET
            
            
               Euroopa Liidu Teataja
            
            
               C 139/14
            
         Eelotsusetaotlus, mille on esitanud Consiglio di Giustizia Amministrativa per la Regione siciliana (Itaalia) 3. märtsil 2011 — Ministero dell’Interno, Questura di Caltanissetta versus Massimiliano Rizzo
   (Kohtuasi C-107/11)
   2011/C 139/27
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Giustizia Amministrativa per la Regione siciliana
   
      Põhikohtuasja pooled
   
   
      Kaebuse esitajad: Ministero dell’Interno, Questura di Caltanissetta
   
      Vastustaja: Massimiliano Rizzo
   
      Eelotsuse küsimused
   
   Kas Bersani dekreediga ehk 4. juuli 2006. aasta dekreetseadusega nr 223 (mis kinnitati seadusena 4. augusti 2006. aasta seadusega nr 248) kehtestatud siseriiklikud õigusnormid on vastuolus EÜ artiklitega 43 ja 49, kui kõne all on siseriiklik süsteem, mis näeb muu hulgas ette:
   
               a)
            
            
               üldise suuna, mille kohaselt kaitstakse nende kontsessioonide omanikke, mis anti välja varem hankemenetluses, millest üks osa ettevõtjaid jäeti õigusvastaselt kõrvale;
            
         
               b)
            
            
               õigusnormid, mis tagavad faktiliselt, et säilivad omandatud majanduslikud positsioonid (näiteks uutele kontsessionääridele kehtestatud keeld paigutada oma kontorid juba olemasolevatele müügikohtadele lähemale, kui ette nähtud);
            
         
               c)
            
            
               et kontsessioon tühistatakse, kui kontsessionäär haldab otseselt või kaudselt piiriülest mängutegevust, mis on samastatav kontsessiooni esemeks oleva tegevusega.